Mont-Tramelan

Mont-Tramelan estis ĝis la 31-a de decembro 2009 komunumo de la distrikto Courtelary kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 120 loĝantojn je la 31-a de decembro 2010.

 Geografio 
Mont-Tramelan situas en la Berna Ĵuraso sur alteco de 1060 m s.m. ĉe la suda marĝeno de la altebenaĵo de la Franches-Montagnes. La komunumo, kiu ne disponas pri centra vilaĝo konsistas el la setlejogrupoj Les Vacheries Brunier kaj Pré Vanne, kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,63 km², de kiuj 37,7% estas kovritaj de arbaro, 59,5% servas por agrikulturo kaj 2,8% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Mont-Tramelan limas en nordo al Tramelan, en oriento al Corgémont, en nordoriento al Cortébert, en sudo al Courtelary, kaj en okcidento al La Chaŭ-des-Breuleux.

 Trafiko 
Tra Mont-Tramelan kondukas la vojo n-ro 248.1 de Les Breuleux al Tramelan kaj kondukas vojo de Mont-Tramelan al Saint-Imier. Per poŝtaŭtolinio de Saint-Imier al Tramelan la komunumo estas konektita al la publika transportreto.

 Historio 
La unua dokumenta mencio de Mont-Tramelan datiĝas el la jaro 1647 kiel la Montagne. En la jaro 1570 la episkopo de Bazelo donis en la regiono de Mont-Tramelan azilon al anabaptistoj, kiuj fuĝis el Emme-Valo. Komence de la 17-a jarcento setlistoj el Neŭŝatelo fondis la komunumon Montagnes de la paroisse de Tramelan, kiu en la jaro 1685 estis rekonita de la episkopo de Bazelo.Fonto: Christine Gagnebin-Diacon: Mont-Tramelan en Historia Leksikono de Svislando (2008-11-27) De 1797 ĝis 1815 Mont-Tramelan kun la tuta iama Senjorujo Erguel apartenis al la Departemento Haut-Rhin de Francio kaj poste en 1815 per la Viena Kongreso estis atribuita al Kantono Berno.Fonto: Anne Beuchat-Bessire: Erguel en Historia Leksikono de Svislando (2005-11-15) Okaze de la fondiĝo de Kantono Ĵuraso la loĝantaro de la komunumo Mont-Tramelan voĉdonis en la jaroj 1974 kaj 1976 dufoje favore al restado ĉe Kantono Berno.Fonto: Anne Beuchat-Bessire: Courtelary (oficdistrikto) en Historia Leksikono de Svislando (2005-03-08)

 Vidu ankaŭ 
 Aliaj lokoj kun la nomo Mont

 Notoj kaj referencoj 


 Eksteraj ligiloj 

 Informoj pri la komunumo Mont-Tramelan en la retejo ch.ch